Záverečná správa verejnej zbierky

Dňa 12. októbra 2015 bola rozhodnutím č. SVS‐OVS3‐2015/028883 Ministerstva vnútra Slovenskej republiky, sekciou verejnej správy, odborom všeobecnej vnútornej správy zapísaná do registra zbierok zbierka pod registrovým číslom zbierky 000‐2015‐028883 Slovenskej humanitnej rade so sídlom Budyšínska 1, 831 03 Bratislava na všeobecne prospešný účel rozvoja sociálnych služieb, vedy, vzdelania a telovýchovy a podpory práce s deťmi, ktorej výnos bude použitý na území SR.

Zbierka prebiehala od 25. novembra 2015 do 8. decembra 2015. Dobrovoľné finančné príspevky boli získané vykonávaním zbierky výlučne do prenosných pokladničiek a následne zhromažďované na osobitnom účte zbierky SK22 5200 0000 0000 1595 3832 vedenom v OTP banke Slovensko, a.s.

Celkový hrubý výnos zbierky predstavuje 20 556,09 €, z toho vyzbieraná suma 20 555,96 € a úroky na účte v príslušnom období 0,13 €. Celkové náklady na zbierku predstavujú 876,18 €. Z toho predstavuje občerstvenie pre dobrovoľníkov 423,19 €, propagácia 107,70 €, darčeky 3,90 a rôzne 341,39 €.

Čistý výnos vo výške 19 679,91 € bol rozdelený na realizáciu projektov

Nadácie Krajina harmónie Žilina 5 020,30 €,

Slovenského hemofilického združenia Bratislava 1 282,59 €,

Zväzu diabetikov Slovenska Bratislava 1 880,36 €,

Slovenského hnutia špeciálnych olympiád Bratislava 895,52 €,

Výcvikovej školy pre vodiace a asistenčné psy Bratislava 1 807,70 €,

Barborka, n.o. Rožňava 140,79 €,

Združenia na pomoc ľuďom s mentálnym postihnutím Dunajská Streda 1 290,30 €,

OC Malacky Slovenského zväzu telesne postihnutých Bratislava 1 331,00 €,

Humanity pre život Spišské Vlachy 890,20 €,

Exit Slovakia Bratislava 506,17 €,

Dom detí Božieho milosrdenstva, n.o., Stropkov 1 178,86 €,

Združenie na pomoc ľuďom s mentálnym postihnutím Vranov nad Topľou 372,59 €

a Slovenskej humanitnej rady Bratislava 3 083,53 €.

Bratislava 18. november 2016

Mgr. Eva Lysičanová

riaditeľka Úradu SHR